**Zmluva o poskytovaní služieb**

uzavretá podľa § 269 ods. 2 zákona č. 513/1991 Zb. Obchodný zákonník

v znení neskorších predpisov a doplnkov

**(ďalej len „Zmluva“)**

**Čl. I.**

**Zmluvné strany**

**Objednávateľ**:

|  |  |
| --- | --- |
| Názov: | **Bytový podnik mesta Košice, s.r.o.** |
| Sídlo: | Južné nábrežie 13, 042 19 Košice |
| V mene ktorého koná: | **Ing. Peter Vrábel, PhD.**, konateľ – riaditeľ spoločnosti |
| Bankové spojenie: | Všeobecná úverová banka, a.s. |
| IBAN: | SK51 0200 0000 0030 7256 6955 |
| IČO: | 44 518 684 |
| IČ DPH: | SK 2022722075 |
| Kontaktná osoba: | Ing. Adela Liptákováe-mail: adela.liptakova@bpmk.sk mobil: +421 917 880 026 |

Zapísaný: v Obchodnom registri Okresného súdu Košice I. oddiel: Sro, vložka číslo 22846/V

(ďalej aj ako **,,objednávateľ“**)

a

**Poskytovateľ**:

Názov:

Sídlo:

V mene ktorého koná:

IČO:

IČ DPH:

Bankové spojenie:

IBAN:

Zapísaný:

E-mail:

Kontaktná osoba:

(ďalej aj ako **,,poskytovateľ“**)

(objednávateľ a poskytovateľ spolu ďalej ako **,,zmluvné strany“**)

**Čl. II.**

**Účel a povaha zmluvy**

2.1 Zmluva sa uzatvára s úspešným uchádzačom vo verejnom obstarávaní na predmet zákazky: **,,Servis plastových dverí a okien v objektoch v správe/ nájme BPMK, s.r.o. “** postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

2.2 Účelom tejto zmluvy je upraviť vzájomné vzťahy pri poskytovaní služieb na vykonanie podľa súčasne platných technických noriem a predpisov.

**Čl. III.**

**Predmet plnenia**

3.1 Predmetom tejto zmluvy je vykonanie servisu plastových dverí a okien pre potreby objednávateľa a na objektoch v správe a nájme objednávateľa podľa pokynov a požiadaviek objednávateľa v súlade s Prílohou č. 1, ktorá je neoddeliteľnou súčasťou tejto zmluvy.

3.2 Pod pojmom vykonania servisu plastových dverí a okien uvedených v bode 3.1 sa rozumie:

1. nastavenie a premazanie kovania okenných krídiel, kontrola tesnosti,
2. nastavenie a premazanie kovania dverí, kontrola tesnosti,
3. montáž a nastavenie samozatvárača,
4. montáž a dodanie žalúzií,
5. montáž – výmena a dodanie bezpečnostného zámku GTS,
6. servis a doprava na miesto výkonu.

3.3 Poskytovateľ je povinný vykonať predmetný servis v zmysle kvalitatívnych a technických podmienok určených záväznými STN a právnymi predpismi, platnými ku dňu vykonávania služby.

3.4 Poskytovateľ bude poskytovať služby podľa tejto Zmluvy na základe objednávok objednávateľa.

**Čl. IV.**

**Práva a povinnosti zmluvných strán**

4.1 Poskytovateľ sa zaväzuje poskytnúť predmet zmluvy v súlade s požiadavkami objednávateľa tejto zmluvy, zabezpečovať predmet tejto zmluvy vo vlastnom mene a na vlastnú zodpovednosť. Služby podľa tejto zmluvy sa budú realizovať na základe objednávok predložených objednávateľom (postačuje e-mailová objednávka) poskytovateľovi, resp. ním určenej osobe, v ktorých objednávateľ uvedie špecifikáciu požadovanej služby a objekt, kde má byť služba vykonaná. Poskytovateľ sa zaväzuje vykonať služby podľa objednávky tak, aby boli dodržané právne predpisy stanovené pre poskytovanú službu, resp. pokiaľ lehoty nie sú stanovené právnymi predpismi, v lehote stanovenej objednávateľom. Konkrétne sa jedná o odstránenie havarijného stavu do 48 hodín a bežné opravy do 5 kalendárnych dní.

4.2 Poskytovateľ určí zodpovedného zástupcu, ktorý ho bude zastupovať vo vzťahu k objednávateľovi: ................................... .

4.3 Objednávateľ umožní poskytovateľovi prístup k objektom, na ktorých má byť predmet zmluvy vykonaný.

4.4 Poskytovateľ sa zaväzuje vykonávať servis s maximálnou odbornou starostlivosťou a dbať na to, aby nedošlo k poškodeniu majetku objednávateľa.

4.5 Poskytovateľ zodpovedá za všetky škody, ku ktorým dôjde v dôsledku jeho činnosti, ako aj zanedbaním povinností po skončení prác.

4.6 Poskytovateľ je povinný zabezpečiť čistotu a poriadok v objektoch a zaväzuje sa odstrániť na vlastné náklady všetky odpady, ktoré sú výsledkom jeho činnosti.

4.7 Reklamácie vád predmetu plnenia tejto zmluvy je objednávateľ povinný oznámiť poskytovateľovi bezodkladne.

4.8 Poskytovateľ sa zaväzuje prípadné vady odstrániť okamžite, najneskôr **do 2 kalendárnych dní** od uplatnenia reklamácie.

4.9 Poskytovateľ sa zaväzuje dodržiavať všeobecné podmienky a zásady v oblasti ochrany pred požiarmi v zmysle zákona č. 314/2001 Z. z. o ochrane pred požiarmi v platnom znení, ako aj v oblasti bezpečnosti a ochrany zdravia pri práci v súlade so zákonom o BOZP.

4.10 Objednávateľ zabezpečí sprístupnenie predmetného zariadenia v potrebnom rozsahu a vykoná oboznámenie personálu na predmetných zariadeniach a objektoch s očakávanými službami.

4.11 Po ukončení prác budú zo strany poskytovateľa zariadenia odovzdané poverenému pracovníkovi objednávateľa.

**Čl. V.**

**Cena a platobné podmienky**

5.1 Cena za predmet tejto zmluvy je stanovená na základe cenovej ponuky poskytovateľa vo verejnej súťaži na zákazku: **,, Servis plastových dverí a okien “** a je v súlade so zákonom č. 18/1996 Z. z. o cenách v znení neskorších predpisov a s vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.

5.2 Ceny za jednotlivé služby špecifikované v čl. III tejto zmluvy sú stanovené v Prílohe č. 1, ktorá je jej neoddeliteľnou súčasťou. V cene sú zahrnuté všetky náklady poskytovateľa na servis a dopravu na miesto výkonu.

5.3 Cenu za služby poskytnuté na základe objednávky objednávateľa budú hradené

 poskytovateľovi po zrealizovaní všetkých služieb uvedených v objednávke,

 na základe písomných podkladov potvrdených určeným zástupcom

 objednávateľa a poskytovateľa o odovzdaní a prevzatí faktúry vystavenej

 poskytovateľom a doručenej objednávateľovi. **Ceny za poskytnuté služby musia**

 **byť v súlade s Prílohou č. 1 tejto zmluvy.** Lehota splatnosti faktúry je **60 dní** odo

 dňa jej doručenia objednávateľovi. Faktúra musí zároveň obsahovať všetky

 náležitosti podľa zákona č. 222/2004 Z. z. o dani z pridanej hodnoty a o zmene

 a doplnení niektorých zákonov v znení neskorších predpisov (ďalej aj len „zákon

 o DPH“). V prípade, že faktúra nebude spĺňať tieto náležitosti, objednávateľ je

 oprávnený faktúru vrátiť zhotoviteľovi s tým, že nová lehota splatnosti plynie až

 po doručení faktúry vystavenej v súlade so zákonom o DPH do podateľne

 objednávateľa.

5.4 Objednávateľ neposkytuje poskytovateľovi preddavok, ani zálohovú platbu.

5.5 K cene bude pripočítaná DPH podľa platných právnych predpisov.

**Článok VI**

 **Záručná doba**

* 1. Záručná doba na dodané náhradné diely je 24 mesiacov.
	2. Záruka sa vzťahuje výlučne na funkčnosť dodaných náhradných súčiastok a súčastí.

6.3 Nároky zo záruky sú vylúčené, ak:

* 1. porucha alebo poškodenie dodanej náhradnej súčiastky alebo súčasti bolo zapríčinené neodbornou manipuláciou alebo neodbornou opravou treťou osobou,
	2. porucha alebo poškodenie bolo spôsobené úmyselným konaním odberateľa alebo tretej osoby,
	3. počas plynutia záručnej doby vykonala servisný zásah na dverách a oknách alebo dodanej náhradnej súčiastky alebo súčasti osoba iná ako osoba určená poskytovateľom.

**Čl. VII.**

**Povinnosť mlčanlivosti**

7.1 Poskytovateľ vyhlasuje, že zachová mlčanlivosť o všetkých dôverných informáciách objednávateľa, s ktorými sa pri vykonávaní služieb zoznámi. Dôvernými informáciami sa rozumejú všetky skutočnosti osobnej alebo obchodnej povahy súvisiace s činnosťou objednávateľa alebo s jeho zákazníkmi, ktoré nie sú verejne bežne dostupné, a ktoré majú byť podľa zákona alebo podľa vôle objednávateľa utajené. Poskytovateľ sa týmto objednávateľovi zaväzuje, že nikomu neprezradí, nesprístupní ani nikomu nedovolí zmocniť sa vyššie uvedených dôverných informácií, a že tieto informácie nepoužije pre vlastný prospech alebo na akýkoľvek iný účel. Túto povinnosť má poskytovateľ aj vtedy, ak zabezpečí vykonávanie služieb inou osobou.

**Čl. VIII.**

**Zmluvné sankcie**

8.1 Poskytovateľ je oprávnený požadovať od objednávateľa zaplatenie úroku z omeškania vo výške 0,02 % z fakturovanej sumy za každý i začatý deň omeškania v prípade nezaplatenia faktúry v rámci lehoty splatnosti podľa čl. V. bod 5.5 zmluvy.

8.2 V prípade omeškania poskytovateľa s poskytnutím plnenia jeho záväzku v dohodnutej lehote má objednávateľ právo požadovať od zhotoviteľa zaplatenie zmluvnej pokuty vo výške **10,00 EUR** za každý deň omeškania s plnením.

**Čl. IX.**

**Doba trvania zmluvy**

9.1 Táto zmluva sa uzatvára **na dobu určitú, t.j. 24 mesiacov**, ktorá začne plynúť odo dňa účinnosti tejto zmluvy, resp. **do vyčerpania finančného limitu ....................... EUR bez DPH** podľa toho, ktorá z týchto skutočností nastane skôr.

**Čl. X.**

**Záverečné ustanovenia**

10.1 Každá zo zmluvných strán je oprávnená okamžite odstúpiť od zmluvy v prípade, že bude porušená akákoľvek podstatná povinnosť vyplývajúca z tejto zmluvy. Okamžité odstúpenie od zmluvy musí byť písomne oznámené druhej zmluvnej strane. Zmluvné strany sa dohodli za podstatné povinnosti považovať všetky povinnosti vyplývajúce z tejto zmluvy.

10.2 Každá zo zmluvných strán je oprávnená zmluvu vypovedať bez uvedenia dôvodu. Výpovedná lehota je **jeden /1/ mesiac**, a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane. Počas výpovednej lehoty nie je dotknuté právo objednávateľa objednať výkony v zmysle tejto zmluvy a poskytovateľ je povinný objednávku splniť.

10.3 Meniť a dopĺňať ustanovenia tejto zmluvy je možné formou dodatkov, a to písomnou formou s vyznačením zmien a úprav, so súhlasom oboch strán. Dodatky budú neoddeliteľnou súčasťou tejto zmluvy. Všetky úpravy a zmeny musia byť vyhotovené v **štyroch /4/** vyhotoveniach.

10.4 Táto zmluva nadobúda **platnosť** dňom jej podpísania oboma zmluvnými stranami a **účinnosť**, v zmysle ust. § 47a ods. 1 zákona č. 40/1964 Zb. Občiansky zákonník v znení neskorších predpisov, dňom nasledujúcim po dni jej zverejnenia v Centrálnom registri zmlúv *(crz.gov.sk).*

10.5 Táto zmluva sa vyhotovuje v **štyroch** **/4/** rovnopisoch, z ktorých každá zmluvná strana obdrží **dve /2/** vyhotovenia.

10.6Zmluvné strany vyhlasujú, že si túto zmluvu pred jej podpísaním prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju bez nátlaku podpísali. Zmluvné strany súčasne vyhlasujú, že ju podpisujú oprávnené osoby.

10.7 Zmluvné strany sa dohodli, že pre účely doručovania akejkoľvek zásielky vyplývajúcej z tohto právneho vzťahu sa za deň doručenia považuje deň prevzatia poštovej zásielky alebo deň vrátenia zásielky odosielateľovi, ak sa zásielka vráti druhej strane ako nedoručená, nedoručiteľná alebo neprevzatá v odbernej lehote. Zmluvné strany sa dohodli, že pre doručovanie je rozhodná adresa, ktorá je ako sídlo uvedená v záhlaví tejto zmluvy. V prípade zmeny adresy, ktorá je uvedená v záhlaví je zmluvná strana povinná o tom bezodkladne písomne informovať druhú stranu.

10.8 Neoddeliteľnou súčasťou tejto zmluvy je:

**Príloha č. 1:** Cenový návrh na poskytnutie služby (servis plastových dverí a okien)

V Košiciach, dňa: ......................... V ........................., dňa: .........................

Za objednávateľa: Za poskytovateľa:

................................................................ .....................................................................

**Bytový podnik mesta Košice, s.r.o.**

 Ing. Peter Vrábel, PhD.

 konateľ – riaditeľ spoločnosti